આપણે બધા એકદમ સ્વચ્છ વિસ્તારમાં રહેવાનું પસંદ કરીએ છીએ. તેની પાછળના અનેક કારણ છે, સ્વચ્છતા હોય ત્યાં માંદગી દસ્તક આપતી નથી, સ્વચ્છ સ્થળેથી આપણને હંમેશા હકારાત્મક તરંગો વહેતી હોવાનો ભાસ થાય છે. સ્વચ્છ સ્થળોએ પહોંચતા જ આપણે જાણે કે એક અલૌકિક સ્થળે પહોંચી ગયા હોઇએ તેવો આભાસ પણ થાય છે. એટલા માટે જ શહેરમાં રહેતા લોકો પણ પોતાની આસપાસનો વિસ્તાર સ્વચ્છ રહે તે માટે યથાયોગ્ય પગલાં ભરતા રહે છે.